CELEX: 32018R0189
Language: hu
Date: 2017-11-23 00:00:00
Title: A Bizottság (EU) 2018/189 felhatalmazáson alapuló rendelete (2017. november 23.) az egyes kis méretű nyílt tengeri fajoknak és ipari célból halászott halfajoknak az Északi-tengeren történő halászatára vonatkozó visszadobási terv elkészítéséről szóló 1395/2014/EU felhatalmazáson alapuló rendelet módosításáról

9.2.2018   
            
            
               HU
            
            
               Az Európai Unió Hivatalos Lapja
            
            
               L 36/4
            
         A BIZOTTSÁG (EU) 2018/189 FELHATALMAZÁSON ALAPULÓ RENDELETE
   (2017. november 23.)
   az egyes kis méretű nyílt tengeri fajoknak és ipari célból halászott halfajoknak az Északi-tengeren történő halászatára vonatkozó visszadobási terv elkészítéséről szóló 1395/2014/EU felhatalmazáson alapuló rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére, valamint 18. cikke (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja, hogy a fogási korlátok hatálya alá tartozó fajok állományait érintő fogások kirakodására irányuló kötelezettség bevezetésével az uniós halászat egészében fokozatosan felszámolja a visszadobás gyakorlatát.
            
         
               (2)
            
            
               Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által kidolgozott, az illetékes tanácsadó testületekkel egyeztetett közös ajánlások alapján, amely tervek egyszer megújíthatók.
            
         
               (3)
            
            
               A kirakodási kötelezettség végrehajtásának bizonyos rugalmas mechanizmusok révén történő megkönnyítése érdekében az 1395/2014/EU felhatalmazáson alapuló bizottsági rendelet (2) visszadobási tervet hozott létre egyes kis méretű nyílt tengeri fajok és ipari célból halászott halfajok északi-tengeri halászatára vonatkozóan.
            
         
               (4)
            
            
               Az összes fogás kirakodására vonatkozó kötelezettség alóli mentesség az 1380/2013/EU rendelet 15. cikke (5) bekezdésének c) pontja szerint olyan fajokra állapítható meg, amelyek vonatkozásában tudományosan igazolt, hogy a szelektivitás növelése csak nagyon nehezen valósítható meg, valamint a nem szándékos fogások kezelése aránytalan költségekkel jár (a továbbiakban: de minimis kivételek).
            
         
               (5)
            
            
               Belgium, Dánia, Franciaország, Németország, Hollandia, Svédország és az Egyesült Királyság közvetlen halászati állománygazdálkodási érdekkel bír az Északi-tengeren. Az északi-tengeri regionális tanácsadó testülettel és a nyílt tengeri állományokkal foglalkozó tanácsadó testülettel folytatott konzultációt követően az említett tagállamok 2017. május 31-én közös ajánlást nyújtottak be a Bizottság számára.
            
         
               (6)
            
            
               A közös ajánlás a 2018-as, 2019-es és 2020-as évre de minimis kivételt javasol az ICES IVb és IVc körzetben, az északi szélesség 54. fokától délre legfeljebb 25 méter teljes hosszúságú, vízközi (feszítőlapos vagy páros) vonóhálót használó hajók által folytatott, kis méretű nyílt tengeri fajokra irányuló makréla-, fattyúmakréla- és heringhalászat keretében éves szinten fogott összes makréla, fattyúmakréla, hering és vékonybajszú tőkehal legfeljebb 1 %-ára.
            
         
               (7)
            
            
               A tagállamok tudományos bizonyítékokat szolgáltattak arra vonatkozóan, hogy a szóban forgó halászati tevékenységekben aránytalan költségekkel jár a nem szándékos fogások kezelése. A bizonyítékokat a Halászati Tudományos, Műszaki és Gazdasági Bizottság (HTMGB) áttekintette. Úgy ítélte meg, hogy a de minimis kivétel az érintett flottákat halászati tevékenységük kiigazítására és a szelektivitás fokozását lehetővé tevő további lehetőségek keresésére ösztönözheti. Ezért a javasolt mentesség belefoglalható az 1395/2014/EU felhatalmazáson alapuló rendeletbe.
            
         
               (8)
            
            
               A visszadobási terv időbeli hatályát ezért 2020. december 31-ig meg kell hosszabbítani.
            
         
               (9)
            
            
               Az 1395/2014/EU felhatalmazáson alapuló rendelet 2., 4. és 4a. cikke túlélési arányon alapuló mentességet állapít meg az erszényes kerítőhálóval fogott makrélára és heringre, a fogások dokumentálására és a spratthalászat tekintetében megállapított technikai intézkedésekre. A túlélési arányon alapuló mentességre vonatkozó intézkedést a HTMGB 2014-ben kedvezően értékelte, a spratthalászat tekintetében megállapított technikai intézkedéseket pedig a Nemzetközi Tengerkutatási Tanács (ICES) által kiadott értékelés minősítette pozitívan 2017-ben. A Bizottság úgy véli, hogy az értékelés alapjául szolgáló bizonyítékok a következő három évre nézve is érvényesek maradnak. Ezért helyénvaló az intézkedések alkalmazását 2020-ig meghosszabbítani.
            
         
               (10)
            
            
               Az 1395/2014/EU felhatalmazáson alapuló rendeletet és annak mellékletét ezért ennek megfelelően módosítani kell.
            
         
               (11)
            
            
               Mivel az e rendelet szerinti intézkedések közvetlenül érintik az uniós hajók halászati idényéhez kapcsolódó gazdasági tevékenységeket és a halászati idény tervezését, e rendeletnek a kihirdetése után azonnal hatályba kell lépnie. Mivel az 1395/2014/EU felhatalmazáson alapuló rendelettel létrehozott visszadobási terv 2017. december 31-én hatályát veszti, ezt a rendeletet indokolt 2018. január 1-jétől alkalmazni,
            
         ELFOGADTA EZT A RENDELETET:
   1. cikk
   Az 1395/2014/EU felhatalmazáson alapuló rendelet a következőképpen módosul:
   
               1.
            
            
               A 3. cikk címe helyébe a következő szöveg lép: „A 2015-re és 2016-ra vonatkozó de minimis kivétel”.
            
         
               2.
            
            
               A szöveg a következő 3a. cikkel egészül ki:
               „3a. cikk
               A 2018-ra, 2019-re és 2020-ra vonatkozó de minimis kivétel
               Az 1380/2013/EU rendelet 15. cikkének (1) bekezdésétől eltérve az ICES IVb és IVc körzetben, az északi szélesség 54. fokától délre legfeljebb 25 méter teljes hosszúságú, nyílt tengeri vonóhálós hajók által vízközi (feszítőlapos vagy páros) vonóhálóval folytatott, nyílt tengeri fajokra irányuló makréla-, fattyúmakréla- és heringhalászat keretében éves szinten fogott összes makrélának, fattyúmakrélának, heringnek és vékonybajszú tőkehalnak 2018-ban, 2019-ben és 2020-ban is legfeljebb 1 %-a visszadobható.”
            
         
               3.
            
            
               Az 5. cikk második bekezdésének helyébe a következő szöveg lép:
               „Ezt a rendeletet 2015. január 1-jétől2020. december 31-ig kell alkalmazni.”
            
         
               4.
            
            
               A melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2018. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.12.28., 22. o.
   
   
      (2)  A Bizottság 1395/2014/EU felhatalmazáson alapuló rendelete (2014. október 20.) egyes kisméretű nyílt tengeri fajoknak és ipari célból halászott halfajoknak az Északi-tengeren történő halászatára vonatkozó visszadobási terv elkészítéséről (HL L 370., 2014.12.30., 35. o.).
   
      MELLÉKLET
      „
            MELLÉKLET
            
                        1.
                     
                     
                        Kis méretű nyílt tengeri fajok halászata az ICES IIIa övezetben (Skagerrak és Kattegat):
                        
                                    Kód
                                 
                                 
                                    Nyílt tengeri halászeszközök
                                 
                                 
                                    Célfajok
                                 
                              
                                    OTM és PTM
                                 
                                 
                                    Vízközi vonóháló és vízközi páros vonóháló
                                 
                                 
                                    Hering, makréla, kék puhatőkehal, fattyúmakréla, spratt (emberi fogyasztásra)
                                 
                              
                                    PS
                                 
                                 
                                    Erszényes kerítőháló
                                 
                                 
                                    Hering, makréla, kék puhatőkehal, fattyúmakréla, spratt (emberi fogyasztásra)
                                 
                              
                                    OTB és PTB (1)
                                    
                                 
                                 
                                    Feszítőlapos fenékvonóháló és páros fenékvonóháló
                                 
                                 
                                    Hering, makréla, spratt (emberi fogyasztásra)
                                 
                              
                                    GNS és GND (2)
                                    
                                 
                                 
                                    Horgonyzott kopoltyúhálók (rögzített), valamint kopoltyúhálók (lebegő)
                                 
                                 
                                    Makréla, hering
                                 
                              
                                    LLS, LHP
                                 
                                 
                                    Rögzített horogsorok, kézi horogsorok és horgászbotok (kézi) és kézi horogsorok és horgászbotok (mechanikus)
                                 
                                 
                                    Makréla
                                 
                              
                                    MIS
                                 
                                 
                                    Egyéb halászeszközök, egyebek mellett csapda, rákcsapda és varsa
                                 
                                 
                                    Makréla, hering, spratt (emberi fogyasztásra)
                                 
                              
                  
                        2.
                     
                     
                        Kis méretű nyílt tengeri fajok halászata az ICES IV övezetben (Északi-tenger):
                        
                                    Kód
                                 
                                 
                                    Nyílt tengeri halászeszközök
                                 
                                 
                                    Kvótákkal szabályozott célfajok
                                 
                              
                                    OTM és PTM
                                 
                                 
                                    Vízközi feszítőlapos vonóháló és vízközi páros vonóháló (TR3 is)
                                 
                                 
                                    Hering, makréla, fattyúmakréla, aranylazac, kék puhatőkehal, spratt (emberi fogyasztásra)
                                 
                              
                                    PS
                                 
                                 
                                    Erszényes kerítőháló
                                 
                                 
                                    Hering, makréla, fattyúmakréla, kék puhatőkehal
                                 
                              
                                    GNS és GND (3)
                                    
                                 
                                 
                                    Horgonyzott kopoltyúhálók (rögzített), valamint kopoltyúhálók (lebegő)
                                 
                                 
                                    Makréla, hering
                                 
                              
                                    GTR
                                 
                                 
                                    Tükörháló
                                 
                                 
                                    Makréla
                                 
                              
                                    LLS, LHP és LHM
                                 
                                 
                                    Rögzített horogsorok, kézi horogsorok és horgászbotok (kézi) és kézi horogsorok és horgászbotok (mechanikus)
                                 
                                 
                                    Makréla
                                 
                              
                                    MIS
                                 
                                 
                                    Egyéb halászeszközök, egyebek mellett csapda, rákcsapda és varsa
                                 
                                 
                                    Hering, spratt (emberi fogyasztásra)
                                 
                              
                  
                        3.
                     
                     
                        Az 1380/2013/EU rendelet 15. cikke (1) bekezdésének a) pontjában említett kis méretű nyílt vízi fajok halászatára szolgáló egyéb hajók, amelyekre e melléklet 1. és 2. pontja nem vonatkozik.
                     
                  
                        4.
                     
                     
                        Ipari halászati tevékenységek az ICES IIIa és IV övezetek uniós vizein:
                        
                                    Kód
                                 
                                 
                                    Halászeszközök
                                 
                                 
                                    Kvótákkal szabályozott célfajok
                                 
                              
                                    Bármely vonóháló
                                 
                                 
                                    32 mm alatti szembőségű vonóháló
                                 
                                 
                                    Homoki angolna, spratt, norvég tőkehal
                                 
                              
                                    PS
                                 
                                 
                                    Erszényes kerítőhálók
                                 
                                 
                                    Homoki angolna, spratt, norvég tőkehal
                                 
                              
                  ”
      
         (1)  < 70 mm szembőségű feszítőlapos fenékvonóháló és páros fenékvonóháló
      
         (2)  50–99 mm-es szembőség
      
         (3)  50–90 mm-es szembőség